Diari Oficial de la Generalitat Valenciana


Sumari del DOGV 9033, del 03-03-2021 (2021/1962)

ACORD de 19 de febrer de 2020, del Consell, pel qual s'autoritza la modificació de les dades de la línia de subvenció de concurrència competitiva S0939, «Eliminació exclusió financera en municipis i nuclis de població de la Comunitat Valenciana», de l'annex de transferències i subvencions corrents del programa 125.20, Agenda valenciana antidespoblament, de la Presidència de la Generalitat (exp. 05.002/21-007).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1962


Data del document
:   19-02-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de febrer de 2020, del Consell, pel qual s'autoritza la modificació de les dades de la línia de subvenció de concurrència competitiva S0939, «Eliminació exclusió financera en municipis i nuclis de població de la Comunitat Valenciana», de l'annex de transferències i subvencions corrents del programa 125.20, Agenda valenciana antidespoblament, de la Presidència de la Generalitat (exp. 05.002/21-007). [2021/1962]  
Mitjançant el Decret 1/2020, de 6 de febrer, del president de la Generalitat, s'aproven les bases reguladores de les subvencions destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana.  
Per a aquesta finalitat, el pressupost de la Generalitat per a 2021, recull en el capítol IV del programa pressupostari 125.20, «Agenda Valenciana Antidespoblament», la línia de subvenció de concurrència competitiva S0939, «Eliminació exclusió financera en municipis i nuclis de població de la Comunitat Valenciana», amb una dotació inicial d'1.890.000,00 € i que té com a beneficiàries previstes les entitats bancàries que operen a Espanya.  
El 29/12/2020 es va aprovar el Decret 21/2020, que modifica el Decret 1/2020, de 6 de febrer, del president de la Generalitat que, entre altres coses, modifica la base quarta del Decret 1/2020, i amplia les entitats que poden ser beneficiàries de les subvencions a les entitats autoritzades pel Banc d'Espanya per a la instal·lació, gestió i explotació de caixers automàtics que complisquen les condicions previstes en les bases reguladores.  
En conseqüència, Presidència de la Generalitat proposa modificar les dades descriptives de la ja esmentada línia S0939 relatives a les beneficiàries per a ajustar-se al que s'estableix en el Decret 1/2020, de 6 de febrer, del president de la Generalitat, modificat per Decret 21/2020.  
  
A aquest efecte, i en virtut del que es disposa en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983. de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 19 de febrer de 2021,  
  
  
Acorda  
  
Modificar, en l'annex de transferències i subvencions corrents del programa 125.20, Agenda valenciana antidespoblament, les dades relatives a les beneficiàries de la línia de concurrència competitiva S0939, «Eliminació exclusió financera en municipis i nuclis de població de la Comunitat Valenciana», en els termes següents:  
  
Redacció actual: Redacció modificada:  
Beneficiàries previstes: entitats bancàries que operen a Espanya. Beneficiàries previstes: entitats bancàries autoritzades per a operar a Espanya, així com aquelles altres especialitzades en mitjans de pagaments que compten amb autorització del Banc d'Espanya per a la instal·lació, gestió i explotació de caixers automàtics.  
  
  
València, 19 de febrer de 2021  
  
La consellera secretària,  
MÓNICA OLTRA JARQUE